# Konkow

El konkow (també anomenat concow-maidu, maidu del Nord-oest o Koyoomk'awi, en la seva pròpia llengua) és una llengua que forma part del grup de les llengües maidu. La paraula koyoo significa "prat", i la 'm' addicional és la forma d'adjectiu de la paraula 'Koyoo+ [m, adj.] k'awi + [m, adj.] Ma'a [tribu].' Era parlada a Califòrnia i es tracta d'una llengua severament amenaçada, ja que només queden dues o tres persones vives que encara la parlin com a primera llengua. Com a part d'un esforç per a recuperar el reconeixement oficial d'un dels grups konkow com una tribu reconeguda federalment per la Bureau of Indian Affairs, ha començat un esforç proporcionar l'ensenyament de la llengua entre els descendents de la tribu original i membres de famílies afiliades.

## Dialectes

Hom afirma que el konkow té almenys 9 dialectes, designats avui d'acord amb la localitat en la qual es parlava cadascun. Aquests dialectes van ser: Otaki; Mikchopdo; Cherokee; Eskeni; Pulga; Nemsu; Feather Falls; Challenge; i Bidwell Bar. El lèxic de cadascun d'ells segueix sent escàs. A més pot haver-hi hagut moltes variacions familiars dins de cada grup dialectal, per la qual cosa sens dubte no hi havia un idioma konkow, però konkow significa una pronunciació fonològicament diferent del que popularment es defineix com a "maidu" o "maidu de la Muntanya", és a dir, en termes dels patrons d'accent prosòdic en el lèxic. D'acord amb les dades històriques limitades, a finals del segle xix només hi restaven quatre d'aquests dialectes.

### Noms alternatius

Els noms alternatius per al konkow són: "Maidu; Maidu, Northwest; Meidoo; Tsamak; Michopdo; Concow; Holólupai; Konkau; Yuba; Secumne; Maiduan; Nákum; Sekumne; Northwest Maidu; Northwestern Maidu."

### Konkow modern

Des de 2002 un dialecte que podria ser anomenat "konkow modern," basat en el que convencionalment s'anomena dialecte cherokee del konkow, ha esdevingut d'ús limitat per alguns nadius californians amb llaços familiars i culturals a l'antiga tribu konkow. Aquest dialecte es basa principalment en el dialecte après de Mary Jones, un dels últims parlants de l'antic konkow, qui va aprendre el dialecte que es parlava en el veïnatge de Cherokee (Califòrnia). S'està promovent amb un curs d'estudi en DVD anomenat "Vint-i-dues lliçons en la llengua Koyoongk'awi".
A partir del 2010 també està disponible material d'aprenentatge en mp3 del dialecte mechoopda, en base de velles gravacions d'Emma Cooper, realitzades durant la dècada de 1940 com a part de l'esforç de guerra. També basats en les gravacions d'Emma Coopertambé s'ha cret l'aplicació "Konkow Toddler" app per a iPhone, iPad, i altres aparells iOS en juliol de 2012.
També es poden aconseguir materials per a l'estudi del konkow, inclòs el curs de 22 lliçons abans esmenat, a la pàgina web de la Konkow Maidu Cultural Preservation Association.

## Referències

* ↑ Ethnologue
* ↑ «Tribal History». Feather Falls Casino. Arxivat de l'original el 2013-04-29. [Consulta: 8 maig 2013].
* ↑ «Konkow - MultiTree». [Consulta: 30 agost 2012].
* ↑ Meridith J. Cooper «Preserving Mechoopda tradition - A young tribe member creates a learning program using old recordings of the native language». Chico News & Review, 30-09-2010 [Consulta: 19 juliol 2012].
* ↑ «TinkR’ Labs launches Konkow Toddler for iOS devices». MacMegasite, 30-07-2012. Arxivat de l'original el 2016-04-04. [Consulta: 10 setembre 2012].
* ↑ «Konkow Maidu Cultural Preservation Association». [Consulta: 4 setembre 2012].

## Enllaços externs

* Konkow al Survey of California and Other Indian Languages
* Àudio del maidu konkow
* OLAC resources in and about the Northwest Maidu language
* Bibliografia Konkow
* Lèxic bàsic konkow al Global Lexicostatistical Database